armvectores/hy_wikipedia_2023 huggingface dataset:
Օլխովչիկ (Բելոկալիտվինսկի շրջան)

Անվան այլ կիրառումների համար տե՛ս՝ Օլխովչիկ (այլ կիրառումներ)Օլխովչիկ (ռուս.՝ Ольховчик), գյուղակ (խուտոր) Ռուսաստանի Դաշնության Ռոստովի մարզի Բելոկալիտվինսկի շրջանում։ Մտնում է Կրասնոդոնեցկի գյուղական համայնքի կազմի մեջ։
Նահապետի աշունը

Նահապետի աշունը (իսպ.՝ El otoño del patriarca) Գաբրիել Գարսիա Մարկեսի վեպը, գրված 1975 թվականին։
Վեպը գրվել է անփոխարինելի բռնապետի նախատիպով, որն իշխանությունում էր ավելի քան 100 տարի, վեպում կան որոշ իրական կերպարներ, Լատինական Ամերիկայի ղեկավարներից՝ Խուան Վիսենտե Գոմես (Վենեսուելա), Խերարդո Մաչադո և Ֆուլխենսիո Բատիստա (Կուբա), Պրոֆիրիո Դիաս (Մեքսիկա), Գասպար Ֆրանսիա (Պարագվայ) և ուրիշներ։ Գարսիա Մարկեսի խոսքերով, նա փոփոխել է այն տասնհինգ անգամ, որը առաջին անգամ չի հաջողվել վաճառել։ Գիրքը չէին գնել, և ընթերցողին էլ թվում էր, որ դա այնքան էլ նման չէ «Հարյուր տարվա մենությանը»։


== Պատմությունը ==
Վեպը գրոտեսկային ձևով պատմում է նահապետի կյանքի մասին՝ Լատինական Ամերիկայի բռնապետ նախագահի, որն, ըստ էության, բոլոր գոյություն ունեցող իրական բռնակալների ընդհանրացված կերպար է։ Ըստ հեղինակի, հերոսը մարմնավորում է իշխանության գաղափարը, միևնույն ժամանակ նա նկարագրված է մի շատ անհեթեթ ձևով։ Նախագահի կենսագրության իրական փաստերը հասցվում են նվազագույնի։ Մենք միայն գիտենք, որ նա ծնվել է 19-րդ դարի առաջին կեսերին, կրում է Սակարիաս անունը, նրա մայրը՝ Բենդիսոն Ալվարադոն։ Նրան նախագահ են դարձրել անգլիացի նավաստիները։ Մահվան ամսաթիվը նույնպես անհայտ է։
Նախագահի կյանքի պատմությունը բաղկացած է բազմաթիվ բամբասանքներից, պատմություններց, լեգենդներից, որոնք, իբրև տեղի են ունեցել նրա հետ։ Բայց հեղինակը հաճախ հակադրվում է այս տեղեկությունները միմյանց հետ, և ակնհայտ է, որ նա ինքն էլ չգիտի, թե ինչն է ճշմարիտ, և ինչը հորինվածք։


== Ակնարկներ ==
Գարսիա Մարկեսը ծաղրում է երիտասարդ ժառանգ բռնապետերի բարձր դասային կոչում շնորհելու պրակտիկան և նրանց ընտանիքների ու մտերիմ ընկերների ծախսերը։ Վախեցնող ճշգրիտ դիմանկարը հետախուզության տնօրենի, որը մոտակա ժամանակներում ղեկավարում է յուրաքանչյուր քայլը, և կառուցում է ահաբեկչության և քաղաքական հալածանքնեի պլանը։ Այս վերջինը մեկն է առավել համոզիչ նկարներից։ «Խորհրդատուները» հաճախ նշել կոռուպցիայի և ճնշումների տակ հայտնված որոշ առավել նշանավոր լատինամերիկյան բռնապետությունների մասինի։ Տրոխիլոյի Դոմինիկյան Հանրապետությունը անց է կացրել մի քանի տասնյակ սպանություններ և ահաբեկչություններ Դոմինիկյան գերիների նկատմամբ գլխավոր հետախուզության ղեկավար Ջոնի Աբբես Գարսիայի գլխավորությամբ։


== Հռչակ ==
Ըստ հետազոտության, «Նահապետի աշունը» իսպանալեզու գիրքը ամենավաճառվածն է Իսպանիայում 1975 թվականին։


== Ծանոթագրություններ ==


== Արտաքին հղումներ ==
Նահապետի աշունը
(9580) Տարունի

(9580) Տարունի (անգլ.՝ Tarumi), աստերոիդ աստերոիդների հիմնական գոտում։ Հայտնաբերվել է 1989 թվականի հոկտեմբերի 4-ին Տոշիրո Նոմուրայի և Կոյո Կավանիշիի կողմից Մինամի-Օդայում։
Միջին հեռավորությունը Արեգակից կազմում է 2,665405 ա. մ., առավելագույնը մոտենում է 2,3056 ա. մ. հեռավորության վրա և հեռանում 3,0252 ա. մ.։ Արեգակի շուրջ մեկ ամբողջական պտույտ է կատարում 1589,44 երկրային օրվա ընթացքում, իր ուղեծրով շարժվելով միջինում 0,226495 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,01° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9580) Տարունի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ստեֆանի Մայեր

Ստեֆանի Մորգան Մայեր (անգլ.՝ Stephenie Morgan Meyer, դեկտեմբերի 24, 1973(1973-12-24)[…], Հարթֆորդ, Կոնեկտիկուտ, ԱՄՆ), ամերիկացի գրող, ով հայտնի է դարձել «Մթնշաղ» վիպաշարի շնորհիվ։ Վաճառվել է գրքերի ավելի քան 85 միլիոն պատճեն, թարգմանվել է 37 լեզուներով։


== Կենսագրություն ==
Ծնվել է 1973 թվականի դեկտեմբերի 24-ին Հարթֆորդում՝ Կոնեկտիկուտի շրջանում։ Մանկությունը անցկացրել է Ֆինիկսում իր երկու քույրերի և երեք եղբայրների հետ։ Ապագա ամուսնուն՝ Քրիստիանին, հանդիպել է դեռևս դեռահասության շրջանում և ամուսնացել է 1994 թվականին։
1995 թվականին ավարտել է Բրիգման Յանգի անվան համալսարանը՝ ստանալով անգլերենի մասնագետի բակալավրի կոչում։ Սովորելու տարիներին եռանդուն կերպով կարդացել է տարբեր գրքեր։
Ասում են՝ 2003 թվականի հունիսի 2-ին նա երազում երկու սիրահարների է տեսել, ովքեր նստած էին մի կոճղի վրա։ Պատանի վամպիրը, չնայած անկեղծ զգացմունքներին, ցանկանում է խմել իր սիրելիի արյունը։ 29 տարեկան տնային տնտեսուհին և երեք որդիների մայրը սկսում է գրառել իր գաղափարները, իսկ 3 ամսից ավարտում է 500 էջանոց վեպը։ Մի քանի անհաջող փորձերից հետո պայմանագիր է կնքում «Լիթլ, Բրաուն և Կոկ» ընկերության հետ երեք գիրք հրատարակելու համար։ Դրա շնորհիվ նա 750 հազար դոլարի շահույթ է ստանում։
Վեպը, որը ավելի շատ ուշադրություն է գրավում դեռահասների շրջանում, ԱՄՆ-ում հրատարակվել է 2005 թվականին և մեծ հաջողություն է ունեցել, գրավել է հինգերորդ հորիզոնականը ազգային բեսթսլերների ցանկում։ Հաջորդ տարիների ընթացքում հրատարակում է «Նորալաուսին» (2006), «Խավարում» (2007), «Լուսաբաց» (2008) վեպերը։
Բոլոր գրքերում անփոփոխ է մնում Բելլա Սվոնի դերը։ Բացի այդ գրողը որոշում է նկարագրել մի շարք իրադարձություններ կապված Բելլայի սիրելիի՝ վամպիր Էդվարդ Կալլենի հհետ։
2008 թվականի մայիսին հրատարակում է արդեն ավագ սերնդի համար՝ «Հյուրը» վեպը, ըստ որի՝ Երկրի վրա մարտնչում են «գիտակցության մակաբույծներ»-ը՝ հոգիներ, որոնք չունեն սեփական մարմինը։ Մայերը ծրագրել է այդ վեպի երկու շարունակությունները գրել՝ «Հոգի» և «Փնտրող»
Ստեֆանի Մայերը «Austenland» (2012) ֆիլմի պրոդյուսերն է։


== Մատենագրություն ==


== Քննադատություն ==
Ստեֆանի Մայերի ստեղծագործությունը մեծ արձագանք ունեցավ դեռահասների շրջանում․ գիրքը վաճառվեց միլիոնավոր օրիկնակներով։ Մի քանի հեղինակներ քննադատում են Մայերին՝ ասելով, որ նրա գրելու ընդունակությունները փոքր են ու քիչ, և տեքստը հաճախ իմաստ չի ունենում։ Ամենանշանավոր քննադատությունը արել է ամերիկացի գրող Սթիվեն Քինգը, ով նրա աշխատանքը նմանեցնում է անգլիացի Ջոան Ռոուլինգի հետ։


== Հետաքրքիր փաստեր ==
Մայերը երեք երեխաների մայր է։
1991-1993 թվականներին Լիզա Ջեյն Սմիթը գրեց «Վամպիրի օրագրերը» վիպաշարը, որը սյուժեով և գաղափարներով շատ նման էր Մթնշաղին։ Ասում են, որ Ստեֆանին իր գիրքը գրել էր «Վամիպրի օրագրերը» գրքի ազդեցությամբ, սակայն հենց ինքը փաստում է, որ երբեք վամպիրների մասին գրքեր չի կարդացել և սարսափ ֆիլմեր չի դիտել։


== Ծանոթագրություններ ==


== Արտաքին հղումներ ==
Գրողի պաշտոնական կայքը(անգլ.)
Ստեֆանի Մայեր (անգլ.) Internet Movie Database կայքում
Փիրիզ

Փիրիզ, գյուղ Արևմտյան Հայաստանում, Էրզրումի վիլայեթի Դերջանի գավառակում։  Գտնվում էր Մամախաթուն քաղաքից 16 կմ հյուսիս-արևմուտք, Արևմտյան Եփրատի աջ կողմում։


== Բնակչություն ==
1890-ական թվականներին ուներ 100-ից ավելի տուն, իսկ 1915 թվականի Մեծ եղեռնից առաջ 187 տուն՝ 1484 հայ բնակչով։


== Պատմամշակութային կառույցներ ==
Փիրիզն ուներ 2 եկեղեցի և մեկ մատուռ։


== Կրթություն ==
Գյուղում գործում էր երկսեռ դպրոց, որտեղ սովորում էին 130 աշակերտ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Ստարա Զագորայի մարզ

Ստարա Զագորայի մարզ (բուլղար․՝ Област Стара Загора), Բուլղարիայի քսանութ մարզերից մեկը, երկրի Հարավ-կենտրոնական տարածաշրջանում։ Մայրաքաղաքը Ստարա Զագորա քաղաքն է։


== Տես նաև ==
Բուլղարիայի մարզեր


== Արտաքին հղումներ ==
Ստարա Զագորայի մարզի Վարչության կայք
Ստարա Զագորայի մարզի քարտեզ(չաշխատող հղում)
Ստարա Զագորայի մարզ պորտալ
Դաշնային օրենք № 139 առ 2012-07-28

Դաշնային օրենք № 139 առ 2012-07-28 (ռուս.՝ Федеральный закон № 139-ФЗ от 28 июля 2012 года), նախկինում Օրինագիծ № 89417-6 (ռուս.՝ Законопроект № 89417-6), 2012 թվականի հուլիսին Ռուսաստանի Պետական Դումայի կողմից առաջադրած դաշնային օրենք, համաձայն որի կստեղծվի պոռնկագրություն, թմրանյութերին վերաբերվող, էքստրեմիստական և Ռուսաստանում արգելված այլ նյութեր պարունակող  կայքերի «սև ցանկ»։ Հանրությունը ընդունել է այդ օրինագիծը որպես համացանցում գրաքննություն արմատավորելու փորձ։


== Արտաքին հղումներ ==
Օրենքի պաշտոնական տեքստը Archived 2012-09-03 at the Wayback Machine.
Լինակյուլա

Լինակյուլա (էստ․՝ Linaküla), գյուղ Էստոնիայի Պյարնումաա նահանգի Կիհնու շրջանում։
2011 թվականի տվյալներով գյուղում բնակվում էր 120 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Սանտա Կատարինա

Սանտա Կատարինա (Santa Catarina), նահանգ Բրազիլիայի հարավում։ Տարածությունը 95,5 հազար քկմ է, բնակչությունը՝ 3553 հզ․ (1977)։ Վարչական կենտրոնը՝ Ֆլորիանոպոլիս։ Զբաղեցնում է Ուրուգվայ գետի վերին հոսասնքի ավազանը։ Տնտեսության հիմքը գյուղատնտեսությունն է։ Զբաղվում են հացահատիկի, մանիոկի, լոբու, ծխախոտի մշակությամբ, խաղողագործությամբ, մսատու անասնապահությամբ։ Կա փայտամթերում, պարագվայական թեյի հավա; , քարածխի, կապարի արդյունահանում։ Դործում են փայտասղոցման, փայտամշակման, կաշվի-կոշիկի, տեքստիլ, սննդի արդյունաբերության ձեռնարկություններ։


== Ծանոթագրություններ ==
Պոպերեչնայա (Մունգատի վտակ)

Անվան այլ կիրառումների համար տե՛ս՝ Պոպերեչնայա (այլ կիրառումներ)Պոպերեչնայա (ռուս.՝ Поперечная), գետ Ռուսաստանում, հոսում է Կեմերովոյի մարզում։ Գետաբերանը տեղակայված է Մունգատ գետի ձախ ափին՝ 19 կմ հեռավորության վրա։ Գետի երկարությունը 13 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Տոմը գտնվում է Նովոկուզնեցկ քաղաքից մինչև Կեմերովո քաղաք, գետի ենթաավազանը՝ Տոմ։ Գետի ավազանը՝ Վերին Օբից մինչև Իրտիշ թափվելը։


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
(8847) Հաչ

(8847) Հաչ (անգլ.՝ Huch), աստերոիդ աստերոիդների հիմնական գոտում։ Հայտնաբերվել է 1990 թվականի հոկտեմբերի 12-ին Ֆրեյմուտ Բորնգենի և Լուց Շմադելի կողմից Տաուտենբուրգում։
Միջին հեռավորությունը Արեգակից կազմում է 2,841648 ա. մ., առավելագույնը մոտենում է 2,7502 ա. մ. հեռավորության վրա և հեռանում 2,9331 ա. մ.։ Արեգակի շուրջ մեկ ամբողջական պտույտ է կատարում 1749,66 երկրային օրվա ընթացքում, իր ուղեծրով շարժվելով միջինում 0,205754 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,25° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8847) Հաչ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կաստորենսկի շրջան (Կուրսկի մարզ)

Կաստորենսկի շրջան (ռուս.՝ Касторенский район), մունիցիպալ շրջան Ռուսաստանի Դաշնության Կուրսկի մարզում։
Ստեղծվել է 1928 թվականին։ Վարչական կենտրոնը՝ Կատորնոե։


== Աշխարհագրություն ==
Շրջանի տարածքի մակերեսը կազմում է 1225 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 19328 մարդ։ Բնակչության խտությունը կազմում էր 15,78 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Ջեֆերսոն շրջան (Թենեսի)

Անվան այլ կիրառումների համար տե՛ս՝ Ջեֆերսոն շրջան (այլ կիրառումներ)Ջեֆերսոն շրջան (անգլ.՝ Jefferson County), ԱՄՆ Թենեսի նահանգի 95 վարչական միավորներից մեկը։ Ընդհանուր տարածությունը 710 կմ² է, բնակչությունը՝ 44.294 մարդ (2000 թ. տվյալներով)։ Շրջկենտրոնն է Դենդրիջ բնակավայրը։ Կազմավորվել է 1792 թ.։
Բրատսկոե (գյուղ, Պետրովսկի շրջան)

Անվան այլ կիրառումների համար տե՛ս՝ ԲրատսկոեԲրատսկոե (ուկրաիներեն՝ Братське), գյուղ Ուկրաինայի Կիրովոգրադի մարզի Պետրովսկի շրջանում։
2001 թվականի տվյալներով Բրատսկոե գյուղում բնակվում էր 300 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հուսեյնաբադ

Հուսեյնաբադ, գյուղ Արևմտյան Հայաստանում, Բիթլիսի վիլայեթի Գենջի գավառակում։ Գտնվում էր գավառակի հարավարևելյան սահմանի մոտ՝ Գելիգուզանի շրջակայքում։
XX դարի սկզբին ուներ 30 տուն հայ բնակիչ։
Հուսեյնաբադն ուներ հայկական եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Բիստրիկ (գյուղ, Ռուժինսկի շրջան)

Անվան այլ կիրառումների համար տե՛ս՝ ԲիստրիկԲիստրիկ (ուկրաիներեն՝ Бистрик), գյուղ Ուկրաինայի Ժիտոմիրի մարզի Ռուժինսկի շրջանում։ Հիմնադրվել է 1605 թվականին։
2001 թվականի տվյալներով Բիստրիկ գյուղում բնակվում էր 1 557 մարդ։ Բնակավայրը զբաղեցնում է 4447 կմ² տարածք։ Բնակչության խտությունը կազմում էր 350,12 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գոմարան (Սյունիքի մարզ)

Անվան այլ կիրառումների համար տե՛ս՝ Գոմարան (այլ կիրառումներ)Գոմարան,
գյուղ Հայաստանի Հանրապետության Սյունիքի մարզում, Կապանից մոտ 2 կմ հարավ, հարևան Գեղանուշ գյուղից մոտ 1 կմ հյուսիս-արևմուտք, ծովի մակերևույթից մոտ 1000 մ բարձրության վրա։
Նույն անվան տակ ընդգրկված է եղել Ցարական Ռուսաստանի Ելիզավետպոլի նահանգի Զանգեզուրի գավառում։ Խորհրդային տարիներին մասն է կազմել Հայկական ԽՍՀ Զանգեզուրի գավառի, իսկ 1930 թվականից` Կապանի շրջանի։ 1995 թվականից մտնում է ՀՀ Սյունիքի մարզի մեջ` Գեղանուշ գյուղի հետ կազմելով Գեղանուշ համայնքը։


== Բնակչություն ==
Ըստ ՀՀ 2011 թվականի մարդահամարի արդյունքների` Գոմարանի մշտական բնակչությունը կազմել է 71, առկա բնակչությունը` 66 մարդ։ Բնակչության փոփոխությունը ժամանակի ընթացքում` ստորև.


== Տնտեսություն ==
Բնակչությունը զբաղվում է անասնապահությամբ, դաշտավարությամբ և այգեգործությամբ։


== Ծանոթագրություններ ==
Հարճը (պոեմ)

Հարճը, Դանիել Վարուժանի պոեմներից, որն ընդգրկված է նրա «Հեթանոս երգեր» ժողովածուում (1912)։


== Բնաբան ==


== Պատմական հիմք ==
Պոեմի հիմքում ընկած է իրական դեպք, որ Մովսես Խորենացին հիշատակում է իր «Հայոց պատմության» մեջ. Տիրան արքայի փեսան՝ Տրդատ Բագրատունին, ծեծելով կնոջը, փախչում է, որ խուսափի արքայի պատժից։ Սակայն ճանապարհին Տրդատն իմանում է արքայի մահվան լուրը և հյուրընկալվում Սյունյաց Բակուր իշխանի տանը։ Բակուրի կազմակերպած խնջույքի ժամանակ Տրդատը տեսնում է Բակուրի հարճին՝ Նազենիկին, և պահանջում հարճին տալ իրեն։ Բակուրը մերժում է, սակայն Տրդատը փախցնում է հարճին ու հեռանում Սպերք։


== Կառուցվածք ==
Պոեմում Վարուժանը կատարել է փոքրիկ շեղումներ, բայց հիմնական գործողությունները չեն փոխվում։
Պոեմի սկզբում տիրում է անհոգ մթնոլորտ, մինչև այն պահը, երբ հայտնվում է Նազենիկը։
Միջնամասը նկարագրում է Նազենիկի առևանգումը և ընթերցողին նախապատրաստում է ողբերգական ավարտին, երբ Բակուրն արձակում է վերջին նետը։
Պոեմի ավարտական կարճ հատվածը վերջերգի դեր է կատարում։


== Արվեստ ==
Ժամանակակիցները Վարուժանին անվանում են դյուցազներգակ բանաստեղծ, որն իր մտքերը լավագույնս արտահայտելու համար ստեղծել է հերոսական դրվագներով լի պատմություններ։

Պոեմում Վարուժանն առատորեն օգտագործում է գրաբարյան բառեր, որոնց շնորհիվ ստեղծվում է այնպիսի տրամադրություն, որ ընթերցողն իրեն զգում է հեթանոսական ժամանակներում:


== Ծանոթագրություններ ==


== Գրականություն ==
Դանիել Վարուժան, ԵՐԿԵՐ, Երևան, 1984
Վախթանգ Աբրահամյան

Վախթանգ Գևորգի Աբրահամյան (փետրվարի 14, 1975(1975-02-14), Երևան), ՀՀ պետական գործիչ, ՀՀ կենտրոնական բանկի նախագահի տեղակալ։


== Կրթություն ==
1991-1996 թթ. սովորել և ավարտել է Երևանի ժողովրդական տնտեսության ինստիտուտը։
2004 թ. ունկնդրել է Բոստոնի Թաֆտթս Համալսարանի Ֆլետչերի իրավունքի և դիվանագիտության դպրոցի «Համաշխարհային առևտուր` ֆինանսներ և էկոնոմիկա» դասընթացը։
2001 թ. վերապատրաստվել է Ֆրանսիայի և Իսպանիայի բանկերում վճարային ծառայությունների և պլաստիկ քարտերի բնագավառում փորձի փոխանակման ուղղությամբ։
2002 թ. վերապատրաստվել է Ամստերդամում «Տեղեկատվական տեխնոլոգիաների վերահսկողություն» թեմայով։
2007 թ. վերապատրաստվել է «Ներքին աուդիտի գործունեությունը, Չիկագո, Բանկեր, Գործընթացներ, Ստանդարտներ, Որակ» թեմայով IV գիտագործնական կոնֆերանս, Ուֆա։


== Աշխատանքային գործունեություն ==
1995-2007 թթ. - աշխատել է ՀՀ կենտրոնական բանկում որպես տնտեսագետ, մասնագետ, ավագ մասնագետ, բաժնի պետ, գլխավոր վերստուգիչ։
2008 թ. օգոստոսի 29-ին ՀՀ Նախագահի հրամանագրով 2009 թ. սեպտեմբերի 1-ից նշանակվել է ՀՀ կենտրոնական բանկի խորհրդի անդամ՝ հինգ տարի ժամկետով։
2013 թ. օգոստոսի 28-ին ՀՀ Նախագահի հրամանագրով 2013 թ. սեպտեմբերի 2-ից վերանշանակվել է ՀՀ կենտրոնական բանկի խորհրդի անդամ՝ հինգ տարի ժամկետով։
2015 թ. դեկտեմբերի 24-ին ՀՀ Նախագահի հրամանագրով նշանակվել է Հայաստանի Հանրապետության կենտրոնական բանկի նախագահի տեղակալ՝ վեց տարի ժամկետով՝ դադարեցնելով նրա՝ Հայաստանի Հանրապետության կենտրոնական բանկի խորհրդի անդամի լիազորությունները։


== Կոչումներ ==
ՀՀ կենտրոնական բանկի տեղեկատվական տեխնոլոգիաների որակավորված աուդիտոր (2007)։Ամուսնացած է, ունի երեք երեխա։


== Ծանոթագրություններ ==
Անդալուզյան դաշտավայր

Անդալուզյան դաշտավայր, դաշտավայր Իսպանիայում, Պիրենեյան թերակղզու հարավում, Ատլանտյան օվկիանոսի ափին, Աիեռա- Մորենա լեռնաշղթայի և Անդալուզյան լեռների միջև։
Մշակում են ձիթենի, խաղող, ցիտրուսներ, ցորեն։


== Առաջացում ==
Առաջացել է նախկին ծովածոցի տեղում, ալյուվիալ նստվածքների հետևանքով։ Ոռոգվում է Գվադալկիվիր գետի և նրա վտակների ջրերով։ Կլիման միջերկրածովյան է, տարեկան տեղումները՝ 400-700 մմ (հիմնականում՝ ձմռանը)։ Բնորոշ բույսերն են՝ մաքվիսը, գաճաճ արմսւվենին, խցանակաղնին։


== Տես նաև ==
Անդալուզյան լեռներ
Իսպանիայի աշխարհագրություն
Սուլբի (գյուղ, Սիմեռպալու շրջան)

Անվան այլ կիրառումների համար տե՛ս՝ ՍուլբիՍուլբի (էստ․՝ Sulbi), գյուղ Էստոնիայի Վիրումաա նահանգի Սիմեռպալու շրջանում։
2011 թվականի տվյալներով գյուղում բնակվում էր 82 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Արաբները Կովկասում

Արաբները Կովկասում, արաբներն առաջին անգամ Կովկասում բնակություն են հաստատել 8-րդ դարում՝ դեպի Իրան արաբական ներխուժման ժամանակ։ 10-րդ դարում Աբբասյան խալիֆայության թուլացման գործընթացին հաջորդել է տարածաշրջանում մի քանի արաբական իշխանությունների, գլխավորապես Շիրվանի իշխանության ձևավորումը (ժամանակակից Ադրբեջանի մեծ մասը և Դաղստանի հարավ-արևելյան մասը), որը կառավարվում է Շայբանիների դինաստիայի կողմից։ Այն բանից հետո, երբ Շիրվանի կառավարիչները (հայտնի որպես Շիրվանշահ) իրենց վերահսկողությունն են տարածել հարավարևելյան Կովկասի մեծ մասի վրա և միևնույն ժամանակ ավելի մեկուսանալով արաբական աշխարհից՝ նրանք աստիճանաբար պարսկացել են։ Շիրվանշահերի արաբական անձնաանուններն իրենց տեղը զիջել են պարսկերենին։ Իշխող դինաստիայի անդամները հայտարարել են իրենց հինավուրց ծագման մասին (հնարավոր է՝ ամուսնանալով տեղի նախաիսլամական ազնվականության ներկայացուցիչների հետ), իսկ պարսկերենն աստիճանաբար դարձել է դատարանի և քաղաքային բնակչության լեզուն, մինչդեռ գյուղական բնակչությունը շարունակում էր խոսել Աղվանքի բնիկ լեզուներով։ Սակայն 17-րդ դարում տեղի թյուրքական բարբառը (որը հետագայում վերաճել է ժամանակակից ադրբեջաներեն) դարձել է առօրյա կյանքի լեզուն, ինչպես նաև ազգամիջյան շփման լեզուն։
Արաբական գաղթը շարունակվել է նաև միջնադարում։ Արաբների քոչվոր ցեղերը ժամանակ առ ժամանակ մուտք են գործել այդ տարածաշրջան՝ ենթարկվելով տեղի բնակչության ձուլմանը։ 1728 թվականին ռուս-շվեդ սպա Յոհաննես-Գուստավ Հերբերը նկարագրել է արաբ քոչվոր սուննիների խմբին, որոնք Մուղանի կասպիական ափերի մոտ (ժամանակակից Ադրբեջանի տարածքում) ձմեռային արոտավայրեր էին վարձակալել։ Հավանական է, որ 16-րդ կամ 17-րդ դարերում արաբական քոչվորներ են ժամանել Կովկաս։ 1888 թվականին Ռուսական կայսրության Բաքվի նահանգում դեռևս անհայտ թվով արաբներ են ապրել։


== Լեզու ==
Հերբերն իր զեկույցում նշել է, որ Մուղանի արաբ քոչվորները խոսում էին «խառը թուրքա-արաբական լեզվով»։ 1840 թվականին Աբասգուլու Բակիխանովը վկայել է Շիրվանի որոշ բնակիչների շրջանում «արաբերեն լեզվի փոփոխված տարբերակի» մասին (տես Շիրվանի արաբերեն)։ Արաբերենը կամ նրա տեղական էթնիկ խմբերը գոյություն են ունեցել Ադրբեջանում մինչև 19-րդ դարի երկրորդ կեսը, իսկ Դաղստանում՝ մինչև 1930-ական թվականները (Տաբասարանսկի շրջանի Դարվաղում), ինչից հետո այդ օջախների բնակչությունը սկսել է իրեն նույնականացնել որպես ադրբեջանցիներ՝ ադրբեջաներենն ընդունելով որպես իր մայրենի լեզու։ 1897 թվականի ռուսական կայսերական մարդահամարի տվյալներով՝ Կենտրոնական և Հարավային Դաղստանում բնակվել է 912 արաբախոս, իսկ հետագա Ադրբեջանի տարածքում՝ ոչ մեկը։ Հատկանշական է, որ գրական արաբերենն իր դերը Դաղստանում դարեր շարունակ պահպանել է և 1920-1923 թվականներին տեղական դպրոցներում եղել է հիմնական լեզու․ հետագայում այն փոխարինվել է ադրբեջաներենով (իսկ հետո նաև Դաղստանի այլ բնիկ լեզուներով)։
2012 թվականի դրությամբ տասնյակ գյուղեր ամբողջ Ադրբեջանում և Դաղստանում կրում են իրենց երբեմնի արաբ բնակչության հետքերը։


== Ծանոթագրություններ ==
Դալաս

Անվան այլ կիրառումների համար տե՛ս՝ Դալաս (այլ կիրառումներ)Դալաս (անգլ.՝ Dallas), քաղաք ԱՄՆ Տեխաս նահանգում։ Գտնվում է Թրինիթի գետի ափին։ 2018 թվականի տվյալներով բնակչության թվաքանակը եղել է 1,345,047,. այդ ցուցանիշով քաղաքն զբաղեցնում է իններորդ տեղը ԱՄՆ-ում և երրորդ տեղը՝ Տեխաս նահանգում՝ Հյուսթոնից ու Սան Անտոնիոյից հետո։
: Դալասի մետրոպոլիսային տարածքում ապրողների թիվը հասնում էր 7,5 միլիոնի (2018 թվականի տվյալներով), և այդ ցուցանիշով նա չորրորդ տեղում էր ամբողջ ԱՄՆ-ում։ Քաղաքն իր ողջ վիճակագրական տարածքում ապրող  7,846,293 բնակիչներով 2017 թվականին համարվում էր մեծությամբ յոթերորդը ԱՄՆ-ում։
Դալասը "beta(+)" գլոբալ քաղաք է։ Նրա բազմաճյուղ տնտեսության մեջ էական դեր են խաղում ռազմական արդյունաբերությունը, ֆինանսական ծառայությունները, տեղեկատվական տեխնոլոգիաները, հեռահաղորդակցության միջոցների արտադրությունը, փոխադրումների իրականացումը։ Այստեղ իրենց գործունեությունն են ծավալել աշխարհի խոշորագույն հինգ հարյուր ընկերություններից՝ Fortune 500-ից  ինը և այնպիսի ընկերություններ, ինչպես՝ American Airlines (Fort Worth)-ը, ExxonMobil (Irving)-ը,  J. C. Penney (Plano)-ն։ Տրանսպորտային կարևորագույ միջոցներից է նորերս շահագործման հանձնված Dallas/Fort Worth International Airport օդանավակայանը, որ ուղևորափոխադրումների ծավալով ամենամեծերից ու  ամենաբանուկներից մեկն է աշխարհում։


== Պատմություն ==
Քաղաքը 1841 թվականին հիմնադրել է առևտրական Ջոն Բրայանը։

Անվանված է ի պատիվ Ջորջ Դալասի;
Անվանումը ընտրվել է 1842 թ;Ռասայական կազմը

50, 83 % սպիտակամորթներ,
25, 91 % աֆրոամերիկացիներ,
0, 54 % տեղաբնիկ ամերիկացիներ,
2, 70 % ասիական ծագումով ամերիկացիներ,
0, 05 % Օվկիանայի ժողովուրդների սերունդներ,
17, 24 % այլ ռասաներ,
2, 72 % խառնածիններ.


== Կլիմա ==


== Քույր քաղաքներ ==
Դալասն ունի վեց քույր քաղաք։ Բացի այդ, բարեկամացել է ևս հինգ քաղաքի հետ։

 Բռնո, Չեխիա
 Գիզա (արաբ․՝ الجيزة‎‎‎, Եգիպտոս
 Դիժոն (ֆր.՝ Dijon), Ֆրանսիա
 Կարդիֆ (անգլ.՝ Cardiff, վալլիերեն՝ Caerdydd), Ուելս
 Կիրկուկ (արաբ․՝ كركوك‎‎), Իրաք
 Մոնտերեյ (իսպ.՝ Monterrey), Մեքսիկա
 Ռիգա, Լատվիա
 Սարատով, Ռուսաստան
 Նովոկուզնեցկ, Ռուսաստան
 Սենդայ (ճապ.՝ 仙台市), Ճապոնիա
 Թայբեյ, Թայվան
 Տյանցզին, Չինաստան
 Ֆրեդերիկսխավն (դան․՝ Frederikshavn), Դանիա
 Հայդարաբադ (անգլ.՝ Hyderabad), Հնդկաստան


== Նշումներ ==


== Ծանոթագրություններ ==
Դիդվակե (Քոբուլեթի շրջան)

Դիդվակե (վրաց.՝ დიდვაკე), գյուղ Վրաստանում։ Գտնվում է Աջարիայի Ինքնավար Հանրապետության Քոբուլեթի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 4 մարդ։


== Ծանոթագրություններ ==
Հեթում Բ թագավորի ճաշոց

Հեթում Բ թագավորի ճաշոց, հայկական մանրանկարչության հուշարձան, ձեռագիր ճաշոց։ Գրվել և պատկերազարդվել է 1286 թվականին Կիլիկիայում Հեթում թագաժառանգի համար։ Պահվում է Երևանի Մեսրոպ Մաշտոցի անվան Մատենադարանում (ձեռագիր 979)։


== Պատմություն ==
Ստեղծվել է Կիլիկիայում` հավանաբար Սիս քաղաքի գրչատներից մեկում։ Գրված է բարձրորակ մագաղաթի վրա։ Գրիչը և մանրանկարիչն անհայտ են։ 
Ճաշոցը Հին և Նոր կտակարաններից ընտրված առանձին հատվածների ու աղոթքների, հոգևոր շարականների ժողովածու է, ինչով էլ պայմանավորված է ձեռագրի պատկերազարդման բազմազանությունը։ 


== Գեղարվեստական արժեք ==
«Հեթում Բ թագավորի ճաշոցը» համարվում է հայկական մանրանկարչության վառ օրինակներից։ Ճաշոցի բարձր գեղարվեստական արժեք ներկայացնող բազմաթիվ մանրանկարներում դրսևորվել են 13-րդ դարի 2-րդ կեսի Կիլիկիայի մանրանկարչության դպրոցի լավագույն առանձնահատկությունները։ Ձեռագրի բազմաթիվ էջեր զարդարված են գլխազարդերով, լուսանցազարդերով ու թեմատիկ տերունական մանրանկարներով։ Դրանք էջի երկարությամբ ձգված լուսանցազարդերի հետ մեկտեղ ամբողջացնում են էջի դեկորատիվ հարդարանքը («Երեք մանուկները հնոցում», սրբերի պատկերներ, լուսանցազարդ)։ 
Հաճախ ամբողջ էջը ծածկող մանրանկարներին հաջորդում են տեքստի հետ զուգորդված ավելի փոքր մանրանկարներ ու ճոխ լուսանցազարդեր։ Ձեռագրի մանրանկարներն աչքի են ընկնում բարդ հորինվածքով։ Անհայտ մանրանկարիչը, պատկերագրությանը բնորոշ կանոնի վերածված կառուցվածքը տրոհելով ինքնուրույն, սակայն միմյանց հետ շաղկապված դրվագների, մանրանկարներին հաղորդել է պատմողական բնույթ։ Այսպես՝ «խաչից իջեցնելը» մանրանկարում զուգակցել է Քրիստոսի խաչելության և թաղման հետ կապված մի քանի դրվագների հետ (Հովսեփ Արմեթացին Պիղատոսից խնդրում է Քրիստոսի մարմինը, խաչից իջեցնելը, թաղումը), ստեղծել բազմաֆիգուր, շարժումով հագեցված հորինվածք։ 
Բուսական մոտիվներով ճոխ զարդարված շրջանակների մեջ ամփոփված մանրանկարներում մարդկային ֆիգուրներն իրենց ձգված համամասնություններով, էքսպրեսիվ շարժումներով վերարտադրում են պատկերվող իրադրության ներքին դրամատիգմը («Տեառն ընդ առաջ», «Քրիստոսի մուտքը Երուսաղեմ»)։ Ձեռագրին առանձին ճոխություն են հաղորդում անվանաթերթերը։ Վարպետորեն միահյուսված ամենատարբեր զարդամոտիվներով (ֆանտաստիկ կենդանիներ, թռչուններ, բուսական մոտիվներ) գլխազարդերը, լուսանցազարդերն ու գլխատառերը էջի հարթության վրա տեղավորվում են ռիթմի արտակարգ զգացողությամբ։ Մանրանկարների գեղանկարչական արտահայտչականությունն ուժգնանում է հարուստ ու հնչեղ գունաշարի շնորհիվ (կապույտ, կանաչ, կարմիր, փայլուն ոսկի, շագանակագույն երանգներ)։
«Հեթում Բ թագավորի ճաշոցի» մանրանկարներում կատարյալ ձևով են դրսևորվել հայկական մանրանկարչության հիմնական նվաճումները։


== Գրականություն ==
Ազարյան Լ.Ռ., «Կիլիկյան մանրանկարչությունը XII–XIII դդ.», Երևան, 1961։
«Հայկական մանրանկարչություն», ալբոմ, կազմող, խմբագիր և առաջաբանի հեղինակ` Դուռնովո Լ. Ա., Երևան, 1967։
Дурново Л. А., «Портретное изображение на первом заглавном листе «Чашотца» 1286 г.», «Տեղեկագիր ՀՍՍՀ ԳԱ, հաս. գիտ.», 1946, N4:
Дурново Л. А., «Краткая история древнеармянской живописи», Ереван, 1957:
Der-Nersessian S., «L’ Art Armenien», [P.], 1977:
Շամիրամ (գյուղ)

Շամիրամ, գյուղ Հայաստանի Արագածոտնի մարզի Աշտարակ տարածաշրջանի Շամիրամ համայնքում։ Մարզկենտրոնից՝ 28 կմ հարավ-արևմուտք, բարձրությունը ծովի մակերևույթից՝ 1160 մ։


=== Անվանում ===
Շամիրամը նաև ճանաչված է եղել որպես Շամիրան։


== Բնակչություն ==
Շամիրամ գյուղի բնակչության նախնիները գաղթել են Արևմտյան Հայաստանի զանազան գյուղերից։
Ըստ Հայաստանի 2001 թվականի մարդահամարի, Շամիրամի մշտական բնակչությունը 945, իսկ առկա բնակչությունը 609 հոգի է։ Գյուղի բնակիչները հիմնականում եզիդիներ են։
Շամիրամի ազգաբնակչության փոփոխությունը.


== Տնտեսություն ==
Բնակչությունը զբաղվում է անասնապահությամբ, այգեգործությամբ, բանջարաբուծությամբ և կերային կուլտուրաների մշակությամբ։


== Պատմամշակութային կառույցներ ==
Շամիրամի շրջակայքում է պահպանվել են մ.թ.ա. 2-րդ հազարամյակի Շամիրամ քաղաքատեղին, իր դամբարանադաշտով։ Հայտնի է նաև Ասորեստանի թագուհի Շամիրամի այցելությամբ (մ.թ.ա. 2-րդ հազարամյակ)։


== Տես նաև ==
Շամիրամի պատմության և մշակույթի անշարժ հուշարձանների ցանկ (Արագածոտնի մարզ)


== Աղբյուրներ ==
Վոլոգդայի մարզ

Վոլոգդայի մարզ (ռուս.՝ Вологодская область), մարզ Ռուսաստանի կազմում, Ռուսաստանի ֆեդերացիայի միավոր։ Մայրաքաղաքն է Վոլոգդա քաղաքը։
Սահմանակից է Ռուսաստանի Արխանգելսկի, Կիրովի, Կոստրոմայի, Յարոսլավլի, Տվերի, Նովգորոդի, Լենինգրադի մարզերի հետ, ինչպես նաև Կարելիա հանրապետության հետ։


== Ծանոթագրություններ ==


== Արտաքին հղումներ ==
Վոլոգդայի մարզի պաշտոնական կայք Archived 2004-12-13 at the Wayback Machine.
Աստերոիդների ցանկ (297701-297800)

Աստերոիդների ցանկ (297601-297700)  • Աստերոիդների ցանկ  • Աստերոիդների ցանկ (297801-297900)
 Աստերոիդների ցանկ (297601-297700)  • Աստերոիդների ցանկ  • Աստերոիդների ցանկ (297801-297900)
Օմլետ

Օմլետ (ֆր.՝ omelette), ֆրանսիական խոհանոցի կերակուր, պատրաստվում է թեթև հարած ձվից թավայի մեջ։
Ֆրանսիական օմլետում չի օգտագործվում կաթ, ջուր, ալյուր և այլն։ Կա կարծիք, որ իսկական ֆրանսիական խոհարարը առաջին հերթին պետք է կարողանա պատրաստել օմլետ (ձվածեղ)։ Օմլետը (ձվածեղ) պատրաստվում է կարագով, մի կողմի վրա մինչև պնդանալը։ Օմլետը (ձվածեղ) մատուցում են կամ գլանաձև, կամ կիսում երկու մասի։ Որպեսզի ձվածեղը չլինի փափուկ, եփելու ժամանակ թավան չեն ծածկում։ Օմլետի մեջ կարելի է օգտագործել նաև համեմունքներ։
Յուրաքանչյուր ժողովրդական խոհանոց ունի իր օմլետը (ձվածեղ)՝ իտալական ֆրիտտատա, իսպանական տորտիլյա, ճապոնական օմու-ռայսու և օմու սոբա, բրնձով և ծովամթերքներով, ռուսական դռոչյոնա։


== Ֆոտոսրահ ==

		
		
		
		


== Արտաքին հղումներ ==
Ֆրանսիական օմլետ - cooks.am խոհարարական կայք
Ձվածեղ, բաղադրատոմսեր Archived 2014-06-26 at the Wayback Machine.
Ձվածեղ տարբեր էթնիկ խոհանոցներից
Ձվածեղ ապխտած սաղմոնով և ավոկադոյով
Մեծքար

Անվան այլ կիրառումների համար տե՛ս՝ Մեծքար (այլ կիրառումներ)Ալիղայաս կամ Մեծքար, ժայռ Կիլիկիայում, Զեյթունից հարավ, Կյուրեդին բերդի արևմտյան կողմում։


== Ծանոթագրություններ ==
My Way

«My Way» (անգլ.՝ «Իմ ճանապարհը»), XX դարի կեսերի ամենահանրահայտ էստրադային երգերից մեկը, որի անգլերեն տեքստը գրել է Փոլ Անկան Ֆրենկ Սինատրայի համար։ Սինատրան ստուդիական տարբերակը ձայնագրել է 1968 թվականի դեկտեմբերի 30-ին, իսկ 1969 թվականի սկզբին երգը ներկայացվել է հանրությանը և երկար ժամանակ բարձր հորիզոնականներ է զբաղեցրել ԱՄՆ-ի և Մեծ Բրիտանիայի երաժշտական չարթերում։ Կապված բառերի հետ՝ երգը Սինատրայի կատարմամբ օգտագործվում է Մեծ Բրիտանիայի յուրաքանչյուր յոթերորդ թաղման ժամանակ։ Չնայած դրան՝ իր թաղման համար Սինատրան ընտրել էր սակավ հայտնի Put Your Dreams Away երգը։


== Բնօրինակ ֆրանսերեն տարբերակ ==
Երգի բնօրինակ ֆրանսերեն տարբերակը կատարել է Կլոդ Ֆրանսուան և ստեղծվել է 1967 թվականին, կոչվում է «Comme d’habitude» («Ինչպես միշտ») (երաժշտություն՝ Ժակ Ռևո, Կլոդ Ֆրանսուա, բառեր՝ Ժիլ Տիբո, Կլոդ Ֆրանսուա)։ Երգում ներկայացված է «սովորական պատմություն», երբ երկուսը միասին ապրում են, ուշադրություն են միմյանց նկատմամբ ցուցաբերում, սակայն շատ արարքներում նրանք ստիպված են լինում ձևանալ, ոչ անկեղծ լինել առանց սիրո։ Եվ այդպես շարունակվում է ամեն օր նորից ու նորից…


== Անգլերեն տարբերակ ==
Անգլերեն տեքստը չի համապատասխանում բնօրինակ ֆրանսերենին։ Իրադրությունը պատմվում է առաջին դեմքով։ Մարդը անցել է, ինչպես իրեն է թվում, գրեթե ողջ կյանքի ուղին։ Եկել է ժամանակը ամփոփելու այն։ Չնայած թույլ տված սխալներին և դժվարություններին, որ հանդիպել են այդ ուղու վրա, կյանքն անցել է, ըստ այդ մարդու, արժանիորեն, ստեղծագործաբար։ Հատուկ նշվում է, որ յուրաքանչյուր մարդ պետք է ասի այն, ինչ նա զգում է և ինչին հավատում է, չկրկնի նրանց խոսքերը, որոնք քծնում են ուրիշների առջև։ Հեղինակը կարծում է, որ նա միշտ իր ձևով է գործել, դա ամենակարևորն է կյանքում։


== Կատարողներ ==
«My Way» երգը համարվում է այն երգերից մեկը, որոնք ընտրում են բազում կատարողներ։ Բացի Ֆրենկ Սինատրայից՝ երգը կատարել են և՛ Էլվիս Փրեսլին ( իր համար «նշանակալի» երգ, որ կատարել է իր կյանքի վերջին տարիներին և թողարկել սինգլի կարգավիճակով՝ իր մահից մի քանի շաբաթ առաջ), և՛ Թոմ Ջոնսը, և՛ Միրեյ Մաթյոն, Sex Pistols-ը, Ռոբի Ուիլյամսը, Il Divo-ն և շատ ուրիշներ։ Գոյություն ունի նաև քավեր տարբերակը՝ ըստ ֆրանսիական raw black metal Mutiilation ֆորմացիայի։ ԽՍՀՄ-ում My Way երգն առաջին անգամ կատարել է Մուսլիմ Մագոմաևը։


== Ծանոթագրություններ ==


== Արտաքին հղումներ ==
Երգի անգլերեն տեքստը և թարգմանությունը ռուսերեն լեզվով
Ազդաշ

Ազդաշ, գյուղ Արևմտյան Հայաստանում, Վանի վիլայեթի Ազդաշի գավառում։ Գյուղը նախկինում պատկանում էր Ս Թադեի վանքին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Գարեջրային որովայն

Գարեջրային որովայն տղամարդկանց որովայնի ճարպակալման ընդհանուր անվանումն է, որն  առաջանում է գարեջրի չարաշահման հետևանքով։


== Տերմինի տարածումը ==
Հետազոտողների  մի խումբ (ոչ գիտական) և առողջ ապրելակերպով ապրողները  գտնում են, որ գարեջուրը վտանգ է ներկայացնում առողջության համար։ Ռիսկերի շարքին են դասում այն փաստը, որ գարեջուրն ունի բարձր կալորիականություն և բերում է  ենթադրյալ հորմոնալ ազդեցության, որն առաջանում է  գարեջրում պարունակվող լուպուլուսի պատճառով։ Վարկածի կողմնակիցները պնդում են, որ հենց այս հանգամանքներն են առաջացնում որովայնի ճարպակալում։ «Գարեջրային որովայն» տերմինը և բերվող փաստարկներն առաջացնում  են քարոզչություն՝ ընդդեմ գարեջրի իրացման և համարվում  «գարեջրի առասպել»։Տղամարդու համար գարեջուր խմելու հետևանքներն այնքան էլ վարդագույն չեն, քանի որ այս  ըմպելիքը խմելուց հետո տղամարդկանց մարմնում ավելանում է էստրոգենի (կանացի հորմոնի) պարունակությունը, որն առկա է լուպուլուսի մեջ․ այն նպաստում է ենթամաշկում ճարպի առաջացմանը, որի արդյունքում ձևավորվում է այսպես կոչված «գարեջրային որովայնը»։


== Գիտական հետազոտությունները ==
Ընդհանուր առմամբ, գարեջուրն ունի ցածր կալորիականություն (թույլ տեսակների մոտ 40 կկալ / 100 մլ, ինչը զիջում է ըմպելիքներին, որոնց սովորաբար չեն կապում  ճարպակալման հետ, օրինակ ՝ կաթը)։ Չափավոր սպառման դեպքում ածխաջրերի այդպիսի դեղաչափերը չեն կարող առաջացնել ճարպակալում։ Ֆիտոէստրոգենների հարցը բազմիցս բարձրացվել է տարբեր հետազոտողների կողմից, սակայն ճշգրիտ փաստեր չկան, որ  այն չի բերում տեստոստերոնի և էստրոդիոլի ավելացմանն արյան շիճուկում։ Գարեջրային որովայնի խնդիրն ուսումնասիրվել է նաև  քաղցկեղի և սննդի ուսումնասիրությամբ զբաղվող եվրոպական  առաջադեմ  կազմակերպության կողմից(EPIC)։ Ուսումնասիրությունների  շրջանակներում հետազոտվել է 7876 տղամարդ և 12.749 կին։ Հետազոտությունները ցույց տվեցին, որ գարեջրի չարաշահման ժամանակ կարող է ավելանա մարդու քաշը (այդպիսի վտանգ ի հայտ եկավ հետազոտված տղամարդկանց 17 տոկոսի մոտ, ովքեր խմում էին օրական մեկ լիտրից ավել գարեջուր), սակայն գարեջրային որովայն չի առաջանում։  Քաշի ավելացման հիմնական պատճառն այն է, որ ոգելիչ խմիչքները բարձրացնում եմ մարդու ախորժակը և  գիրացնում։


== Տես նաև ==
Հարբեցողություն
Գարեջրատուն
Աշխարհի երկրների ցանկը ըստ մեկ անձի կողմից սպառվող ալկոհոլի ծավալի
Գարեջուր


== Ծանոթագրություններ ==
Կորենևսկի շրջան (Կուրսկի մարզ)

Կորենևսկի շրջան (ռուս.՝ Кореневский район), մունիցիպալ շրջան Ռուսաստանի Դաշնության Կուրսկի մարզում։
Ստեղծվել է 1928 թվականին։ Վարչական կենտրոնը՝ Կորենևո։


== Աշխարհագրություն ==
Շրջանի տարածքի մակերեսը կազմում է 873 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 18140 մարդ։ Բնակչության խտությունը կազմում էր 20,78 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Ադիգե-Խաբլի շրջան

Ադիգե-Խաբլի շրջան (ռուս.՝ Адыге-Хабльский район), մունիցիպալ շրջան Ռուսաստանի Դաշնության Կարաչայ-Չերքեզական Հանրապետությունում։
Ստեղծվել է 1957 թվականին։ Վարչական կենտրոնը Ադիգե-Խաբլ աուլն է։
Նողայական շրջանը այս մունիցիպալ շրջանը բաժանում է երկու մասի։


== Աշխարհագրություն ==
Շրջանի տարածքի մակերեսը կազմում է 531 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 16186 մարդ։ Բնակչության խտությունը կազմում էր 30,48 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Օբերբոյխինգեն

Օբերբոյխինգեն (գերմ.՝ Oberboihingen), կոմունա Գերմանիայում, Բադեն Վյուրտեմբերգի տարածքում։
Մտնում է Էլինգեն շրջանի կազմի մեջ։ Բնակչությունը 5387 մարդ է (2010 թվականի դեկտեմբերի 31–ի տվյալներով)։ Զբաղեցնում է 6, 31 կմ² տարածք։ Պաշտոնական կոդը՝ 08 1 16 050:


== Ծանոթագրություններ ==


== Արտաքին հղումներ ==
պաշտոնական կայք
Մանշինո (գյուղ, Սիչովսկի շրջան)

Անվան այլ կիրառումների համար տե՛ս՝ ՄանշինոՄանշինո (ռուս.՝ Маньшино), գյուղ Ռուսաստանի Սմոլենսկի մարզի Սիչովսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բելայա Զեմլյա

Բելայա Զեմլյա, Ֆրանց-Իոսիֆի երկրիից հյուսիս-արևելք գտնվող կղզեխումբ։ Կղզիներն իրարից բաժանված են ոչ լայն նեղուցներով, սակայն հավերժական սառույցների շնորհիվ մի ամբողջություն են կազմում։ ը իրարից այնքան էլ հեռու չեն. նրանց միջև ծովն է, որը մշտապես սառած է։ Մտնում է Ռուսաստանի Դաշնության Արխանգելսկի մարզի Պրիմորսկի շրջանի կազմի մեջ։


== Աշխարհագրություն ==
Բելայա Զեմլյա կղզիների ցուցակը

Էվա-Լիվ կղզի , խմբի ամենամեծ կղզին է, տարածքը՝ 288 կմ2, ամենաբարձր կետը՝ 381 մետր։Նորվեգացի բևեռախույզ Ֆրիտյոֆ Նանսենը սխալմամբ համարել է երկու առանձին կղզիներ և անվանել իր կնոջ ու դստեր անուններով՝ Եվա և Լիվ։

Ադելաիդայի կղզի, ոչ շատ մեծ, երկարությունը հասնում է ընդամենը 2 կիլոմետրի։ Գտնվում է Էվա-Լիվ կղզուց 3,5 կիլոմետր հարավ-արևմուտք, կոչվել է Նանսենի մոր՝ Ադելաիդա Յուխաննա Տեկլայի անունով։
Ֆրեդեն կղզի, ոչ մեծ, 8 կիլոմետր երկարությամբ օվալաձև կղզի։


== Բացահայտման պատմություն ==
Կղզիները հայտնաբերել է բևեռախույզ Ֆրիտյոֆ Նանսենը 1895 թվականի օգոստոսի 10-ին 1893—1896 գիտարշավի ժամանակ։ Անվանել է «սպիտակ երկիր» (նորվ․՝ Hvidtenland)։ Նանսենի քարտեզի վրա Բելայա Զեմլյան նշված է չորս տարբեր կղզիներով՝ Նանսենի սխալի պատճառով։ Բևեռային հետազոտողի սխալը բացատրվում է հավերժական սառույցներով, որոնց պատճառով դժվար է ճշգրիտ որոշել ցամաքի սահմանները։ Ավելի ճգրիտ քարտեզագրումից հետո պարզվեց, որ Եվա-Լիվը մեկ կղզի է։


== Ծանոթագրություններ ==


== Արտաքին հղումներ ==
Нансен, Фритьоф։ «Карта Земли Франца-Иосифа, составленная в 1896 году» (անգլերեն)։ Columbia Center for New Media Teaching and Learning։ Արխիվացված օրիգինալից 2012-04-15-ին։ Վերցված է 2010-01-31
Ուլդիս Պուցիտիս

Ուլդիս Պուցիտիս (լատիշ․՝ Uldis Pūcītis, ապրիլի 15, 1937(1937-04-15), Ranka Parish, Wenden County, Լատվիա - դեկտեմբերի 14, 2000(2000-12-14), Ռիգա, Լատվիա), կինոյի ու թատրոնի լատվիացի խորհրդային դերասան։


== Կենսագրություն ==
Ուլդիս Պուցիտիսը ծնվել է 1937 թվականի ապրիլի 15-ին Լատվիայի Գուլբենի շրջանի Ռանկաս ծխում։
1960 թվականին ավարտել է Լատվիայի Յ. Վիտոլի անվան կոնսերվատորիայի թատերական ֆակուլտետի դերասանական բաժինը։ Կրթությունն ավարտելուց հետո աշխատել է Լիեպայայի դրամատիկական թատրոնում (1960-1962)։ 1962-1964 և 1973-1988 թվականներին եղել է Երիտասարդական թատրոնի (Ռիգայի Լենինյան կոմերիտմիության անվան պատանի հանդիսատեսի թատրոն) դերասան։ 1964-1973 թվականներին և 1988 թվականից հետո խաղացել է Դայլեսի թատրոնում (Յ. Ռայնիսի անվան գեղարվեստականա թատրոն)։
Ուլդիս Պուցիտիսը մարմնավորել է ռոմանտիկ հերոսների կերպարներ։ Այդպիսին է, օրինակ, նրա մարմնավորած Լաչպլեսիսը Յանիս Ռայնիսի «Կրակ և գիշեր» պիեսում։ Խաղացել է նաև դասական պիեսներում՝ Հենրիկ Իբսեն («Պեր Գյունտ») և Անտոն Չեխովի («Իվանով») ստեղծագործությունների բեմադրություններում։ Համամիութենական ճանաչման է արժանացել Լեոնիդ Լեյմանիսի «Էդգար և Քրիստինա» (1966, Ռուդոլֆ Բլաումանիսի ստեղծագործությունների հիման վրա) ֆիլմում Էդգարի դերում հանդես գալուց հետո։
Ուլդիս Պուցիտիսը մահացել է 2000 թվականի դեկտեմբերի 14-ին Ռիգայում։ Թաղված է Անտառային գերեզմանատանը։


== Ֆիլմագրություն ==
1958 – Օտարուհին գյուղում – ձկնորս
1963 – Տուն ավազաբլուրներում – էպիզոդ
1963 – Հեծանիվ սանձողները – ոստիկան
1964 – Մինչ աշուն դեռ շատ ժամանակ կա – Ռոբիս
1965 – «Տոբագոն» փոխում է ուղղությունը – Գալենիեքս
1965 – Դեսպանների դավադրությունը – Խիկս
1966 – Էդգար և Քրիստինա - Էդգար
1967 – Խորը շնչեք – Կեսար Կալնինշ
1967 – Կապիտան Էնրիկոյի ժամացույցը – պրոֆեսոր
1967 – Ես ամեն ինչ հիշում եմ, Ռիչարդ – Ալֆոնս
1968 – Երբ անձրևն ու քամին թակում են պատուհանը – Պակրաստին
1968 – Երեխան – գերմանացի
1968 – Երկար օրվա առավոտը – Յան Կրաստաս
1968 – Հուլիսի 6 – Մարտին Լացիս
1968 – Բժիշկ Աբստի փորձը – Գլյուկ
1970 – Ռիսկ – Մարեկ
1970 – Սպիտակ հող – Յոհան Ռիտեր
1971 – Եղեգների անտառ – Ստեպս
1973 – Դուրս գալ ափ – Ռեյն
1974 – Հեղափոխության ծնունդը – Ստեփան Սերգեև
1974 – Լույս թունելի վերջում – Յանիս Կրաստինշ
1974 – Սիբիրցի պապը – Ստրոդ]
1975 – Պատերազմի երկար վերստերը – ֆելդֆեբել Գրոս
1975 – Դրախտի բանալիները – Յանիս Կրաստինշ
1976 – Վարպետը – Ռոբերտ
1976 – Գայլի հետքով – չեկիստ
1977 – Լինել ավելորդ – Պետակս
1977 – Արտացոլք ջրում – Մարկալնս
1978 – Հատուկ նշանակության ջոկատը – Վիլհելմ Շտրոմ
1979 – Ժամանակն ընտրել է մեզ – Ռիխտեր
1979 – Հյուրանոց «Զոհված լեռնագնացի մոտ» – տեսուչ Պետեր Գլեբսկի
1980 – Ռիկո եղբայրներ – Մարկո Ֆելիչե
1980 – Բուգից մինչ Վիսլա – Կրեյն
1980 – Մաղթիր ինձ թռիչքի համար աննպաստ եղանակ – Ստուկանս
1981 – Դարերի սահմանին
1982 – Ձմեռ պապի անձնական կյանքը – դռնապան
1983 – Համառոտ հանձնարարական սիրո վերաբերյալ – Վեյշ
1987 – Հանգամանքների բերումով – հարևան շան հետ
1988 – Պետական սահման – գեներալ Գրեյ
1989 – Լատվիացինե՞ր եք
1990 – Մայա և Պայա – հայր
1990 – Զիտարների ընտանիքը – էպիզոդ
1994 – Կերպարներ
2000 – Սարսափելի ամառ – Պետերիս


== Ծանոթագրություններ ==


== Արտաքին հղումներ ==
Letonika.lv
Հեկաբե

Հեկաբե (հին հունարեն՝ Ἑκάβη), հին-հունական դիցաբանության մեջ արքա Պրիամոսի երկրորդ կինը։ Ըստ Հոմերոսի` արքա Դիմանտի դուստրը։


== Պատմություն ==

Տիբերիոսի կայսերը հետաքրքրվում էր, թե ով է Հեքուբայի մայրը։ Ըստ տարբեր վարկածների` նրան անվանել են Իֆոի, Տելեկլեի, Մետոպո, կամ էլ Գլավկիպպո։
Ամուսնուց 19 կամ 20 երեխաների մայր։ Նրա առաջնեկն էր Հեկտորը (ոմանք ամգամ կարծում էին, թե նրա հայրը Ապոլլոնն է)։ Երկրորդ հղիության ժամանակ Հեքուբան երազում տեսել է, թե ջահ է լույս աշխարհ բերել, որից հետո Տրոյան այրվեց։ Իսկ մարգարեների կողմից երազը մեկանաբանվել էր տղա երեխայի լուս աշխարհ գալով, որը կբերի Տրոյայի վախճանին։ Այդ որդին էր Պարիսը։ Պարիսից հետո նա ունեցավ Կրեուսային, Լաոդիկային և Պոլիքսենեին։ Հետո ծնվել են Դեիֆոբին, զույգեր՝ Հելենին և Կասսանդրային, Պամմոնին, Պոլիտին, Անտիֆին, Գիպպոնոյին, Պոլիդորին։
Հեկտորի տապանաքրի վրա է թողել մազերի հյուս։

Տրոյայի գրավումից հետո նա գերի է ընկել։ Ըստ վարկածի, նա ավար է դարձել Ոդիսևսին։ Մեկ այլ վարկածի, նրան վերցրել է Հելլան և տեղափոխվել Խերսոնես։ Նա վերածվել է շան, և նա թաղել է նրան Կինոսսեմա կոչվող վայրում։ Ըստ Ստեսիխորի «Իլիոնի մահը» պոեմի, Ապոլլոնը տեղափոխել է Լիկի։
Ըստ Եվրիպիդեսի` (ողբերգությունում, որը անվանվել է նրա անունով), նա տեսել է նաև, թե ինչպես են հույները զոհաբերել նաև նրա դստերը՝ Պոլիքսենեին և որդու՝ Պոլիդորոսի մահը, ով սպանված է եղել Թրակիայի կայսեր Պոլիմիսթորի կողմից։ Այս վերջինից էլ վրեժ լուծելուց հետո նա նետվել է ծովը։
Ըստ Հիգինի` նա նետվել է ծովը և դարձել շուն, երբ Ոդիսևսը տարավ նրան ստրկության։ Մեկ այլ վարկածով, մահացել է քարկոծելով։ Նրան քարկոծել են թրակիացիները։ Կամ վերածվել է շան և քարացել։
Հեկաբեի գերեզմանը - Կինոսսենում (Շների գերեզմանաբլուր)։ Հեկաբեի կենոտաֆը (ռուս.՝ Кенотаф) Սիցիլիայում կանգնեցրել է Ոդիսևսը։


== Ժամանակակից դարաշրջան ==
Ի պատիվ Հեկաբեի անվանվել է աստերոիդ՝ (108) Հեկաբե, բացված 1869 թ.-ին։


== Ծանոթագրություններ ==


== Գրականություն ==
Гекуба // Энциклопедический словарь Брокгауза и Ефрона : в 86 т. (82 т. и 4 доп.). — СПб., 1890—1907.
Նիժնի Սալովսկ (Սեմիկարակորսկի շրջան)

Նիժնի Սալովսկ (ռուս.՝ Нижний Саловск), ավան Ռուսաստանի Ռոստովի մարզի Սեմիկարակորսկի շրջանում։ Մտնում է Բակլաննիկովոսկի գյուղական համայնքի կազմի մեջ։
Սուրդոպեդագոգիկա

Սուրդոպեդագոգիկա (լատիներեն՝ surdus - խուլ), դեֆեկտոլոգիայի բնագավառ, որ զբաղվում է լսողության խանգարումներով (խուլ, թույլ լսող, ուշ խլացած) երեխաների ուսուցման և դաստիարակության պրոբլեմների մշակմամբ։
Լսողության խոր խանգարումներով երեխաների ուսուցման առաջին փորձերը կատարվել են Իսպանիայում, 16-17-րդ դարերում։ 18-րդ դարի վերջին Ֆրանսիայում և Գերմանիայում խուլերի համար բացվեցին առաջին հատուկ ուսումնադաստիարակչական հիմնարկները։ 
Սուրդոպեդագոգիկան մշակում է հատուկ ուսումնադաստիարակչական գործընթացի հիմունքները և ուսումնադաստիարակչական հիմնարկությունների ստեղծման սկզբունքները, կիրառում մասնավոր մեթոդիկաներ։ Սուրդոպեդագոգիկայի մեթոդների կատարելագործմանը նպաստում է սուրդոտեխնիկան։ Սուրդոպեդագոգիկան հենվում է միջանկյալ գիտությունների (օտոլարինգոլոգիա, ակուստիկա, հոգեբանություն, լեզվաբանություն և այլն) տվյալների վրա։
Նաբալա (գյուղ, Կիիլի շրջան)

Նաբալա (էստ․՝ Nabala), գյուղ Էստոնիայի Հարյումաա նահանգի Կիիլի շրջանում։
2011 թվականի տվյալներով գյուղում բնակվում էր 104 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
ՋեյՓի Սաքս

Ջոնաթան Փերսի Սթարքեր Սաքս (անգլ.՝ Jonathan Percy Starker Saxe; մարտի 23, 1994(1994-03-23), Տորոնտո, Կանադա), առավել հայտնի է որպես ՋեյՓի Սաքս, կանադացի երգիչ և երգերի հեղինակ։ 2020 թվականի Սաքսը թողարկել է իր դեբյուտային մինի ալբոմը՝ «Hold It Together»-ը; «If the World Was Ending» սինգլը զբաղեցրել է Canadian Hot 100 չարթի 24-րդ հորիզոնականը։


== Սկավառակագրություն ==


=== Մինի ալբոմներ ===


=== Սինգլներ ===


==== Որպես առաջնային արտիստ ====


==== Որպես մասնակցող արտիստ ====


== Ծանոթագրություններ ==


== Արտաքին հղումներ ==
Պաշտոնական կայք
Հագենբյուխախ

Հագենբյուխախ  (գերմ.՝ Hagenbüchach), կոմունա Գերմանիայում, Բավարիա երկրամասում։
Ենթարկվում է Միջին Ֆրանկոնիա օկրուգին։ Գտնվում է Այշեի Նոյշտադ-Բադ Վինդսհայմ շրջանում։ Բնակչությունը կազմում է 1390 մարդ (2010 թվականի դեկտեմբերի 31-ի տվյալներով)։ Տարածքը 11,50 կմ² է։ Պաշտոնական կոդը՝ 09 5 75 129 ։


== Ծանոթագրություններ ==


== Արտաքին հղումներ ==
Պաշտոնական կայք
Ֆաննի Մենդելսոն

Ֆաննի Մենդելսոն (նոյեմբերի 14, 1805(1805-11-14)[…], Համբուրգ, Սրբազան Հռոմեական կայսրություն - մայիսի 14, 1847(1847-05-14)[…], Բեռլին, Պրուսիայի թագավորություն), գերմանացի դաշնակահարուհի և կոմպոզիտոր։
Ֆելիքս Մենդելսոնի քույրն է։


== Կենսագրություն ==
Ֆաննի Մենդելսոնը մեծացել է Բեռլինի արիստոկրատ միջավայրում։ Ստացել է հիանալի կրթություն իր մոր կողմից։ Սերում է ծագումով հրեա փիլիսոփա Աբրահամ Մենդելսոնի տոհմից։ 19-րդ դարի հազվագյուտ կին կոմպոզիտորներից է։ Համերգների ժամանակ նվագել է որպես դաշնակահար։ 1829 թվականին նա ամուսնանում է նկարիչ Հենսելի հետ և ունենում է մեկ տղա։ Նա ստանձնել է տարբեր համերգների կազմակերպչի պաշտոն։ Իր եղբոր վաղ տարիքի գրած որոշ երգերի իրական հեղինակը ինքն է։ 
Մահացել է ապոպլեքսիայից՝ 42 տարեկան հասակում։


== Ծանոթագրություններ ==
Երնջակ դաշտային

Երինջնակ դաշտային, նեխուրազգիների ընտանիքին պատկանող բազմամյա, երկշաքիլավոր մոլախոտ, որը տիպիկ բարեխառն գոտու բույս է։ Նրա ծաղկակիցները փշապատ են։


== Նկարագրություն ==
Արմատն առացքային է, ժապավենաձև, խորը գնացող։ Արմատավզիկից սովորաբար առաջանում է զարգացած, հաստ ցողունը, որը ճյուղավորում է վերին կեսից։ Ցողունն ուղղականգուն է, ողորկ, հասնում է մինչև 70 սմ բարձրության։ Ինչպես ցողունն, այնպես էլ ամբողջ բույսն ունի կանաչաարծաթավուն երանգավորում։ Տերևները եռաբաժան են, սուր, փշաձև կտրտված, կոթունավոր, կոշտ։ Ծաղիկը գնդաձև է՝ սպիտակավուն պսակաթերթերով, պտուղը՝ ձվաձև։ 1000 սերմը կշռում է 2 գրամ։


== Բազմացում ==
Բույսը կարող է տարածվել ու բազմանալ ինչպես այս, այնպես էլ ամբողջ բույսի կամ նրա մի մասի կոտրվել-գլորվելու և վեգետատիվ ճանապարհով՝ հսկայական վնաս հասցնելով հատկապես բնական խոտհարքներին, արոտներին ու մարգագետիններին, ինչպես նաև մշակաբույսերի ցանքերին ու տնկարկներին։


== Տարածվածություն ==
Ծայր հյուսիսում, ինչպես նաև արևադարձային տաք ու խոնավ գոտիներում այն չի աճում։ Լայնորեն տարածված է Եվրոպայի միջին, բարեխառն գոտիներում, Միջին Ասիայում, Կովկասում, Հայաստանի բոլոր գոտիներում։ Արոտներից ու մարգագետիններից բացի աղբոտում է նաև հացաբույսերի ու միամյա խոտաբույսերի ցանքերը։


== Ծանոթագրություններ ==
Ղազախստանը Նոր ալիք երգի մրցույթում

Ղազախստանը  Նոր Ալիք երգի մրցույթին մասնակցում է 2002 թվականից։ Առաջին անգամ Ղազախստանը այս մրցույթում ներկայացրել է Դիլնազ Ախմադիևան։


== Մասնակցություններ ==


== Մրցանակներ ==


=== Հանդիսատեսի համակրանք ===


=== Ալլա Պուգաչովայի մրցանակ ===


=== Մրցանակ Յուրմալայից ===


== Արտաքին հղումներ ==
Մրցույթի պաշտոնական կայքը